Полиэфир чайырлары

Полиэфир чайырлары эки атомдуу спирттер жана эки негиздүү к-талар поликонденсация реакциясынан алынуучу ири мол-лык массалык заттар. Мындай поликонденсация негизинде өтө көп сандагы П. ч. алынган. Алардын мол-лык массасынын маанисине реакцияга кирүүчү заттар сандык катышы, ал эми касиетине баштапкы заттар жаратылышы таасирин тийгизет. П. ч. алуу үчүн к-та менен спирт эквимолярдык санын 175-1800С 3-5 саат ысытат. Сызыктуу П. ч. деполимеризацияланууга жөндөмдүү жана циклдүү эфирлерди пайда кылат. П. ч. түзүлүшүнө жараша алардан пластикалык массалар же эластомерлер (була, каучук сымал материалдар) алынат. Эгерде баштапкы компоненттер төрттөн ашык реакцияга жөндөмдүү тобу болсо, анда пайда болгон П. ч. үч өлчөмдүү мейкиндик түзүлүшүнө ээ болот. Мындай түзүлүштөгү полиэфир чайырлары ысытуудан эрибейт жана эрибей турган өзгөчө абалга өтөт. Мындай касиет айрыкча термореактивдүү чайырларга мүнөздүү.

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
Категория: Химия